Document ID: /roh_data/filtered/fineweb-2-filterrobots_roh.jsonl.gz/36358

En ils Stadis Unids survegn il nov president Joe Biden access a la Chas’alva per sa preparar sin la surdada d’uffizi. En ina brev da l’autoritad ch’è responsabla per questa dumonda hai num, che Joe Biden haja probablamain gudagnà las elecziuns presidenzialas.
Fin ussa aveva la scheffa da l’autoritad refusà da renconuscher Biden sco victur uffizial. Il president actual Donald Trump è d’accord cun la decisiun da l’autoritad sco el scriva sin Twitter. Ma el veglia cumbatter vinavant cunter il resultat da las elecziuns. El saja persvas da gudagnar quest cumbat.